
Ministru kabineta rīkojums Nr. 417
Rīgā 2023. gada 6. jūlijā (prot. Nr. 35 18. §)
Par valstij piekrītošā nekustamā īpašuma "Rūpnieki"–2 Bārtas pagastā, Dienvidkurzemes novadā, nodošanu Dienvidkurzemes novada pašvaldības īpašumā 
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu Valsts ieņēmumu dienestam nodot bez atlīdzības Dienvidkurzemes novada pašvaldības īpašumā valstij piekrītošo nekustamo īpašumu "Rūpnieki"–2 (nekustamā īpašuma kadastra Nr. 6444 900 0016) – neapdzīvojamu telpu Nr. NT (telpu grupas kadastra apzīmējums 6444 004 0129 001 002) un tai piekrītošās kopīpašuma 4460/14910 domājamās daļas no zemes vienības (zemes vienības kadastra apzīmējums 6444 004 0129) un 4460/14910 domājamās daļas no dzīvojamās mājas (būves kadastra apzīmējums 6444 004 0129 001) un divām būvēm (būvju kadastra apzīmējumi 6444 004 0129 002 un 6444 004 0129 003) – Bārtā, Bārtas pagastā, Dienvidkurzemes novadā (turpmāk – nekustamais īpašums), lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
· 2. Dienvidkurzemes novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Pilnvarot Dienvidkurzemes novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu, kā arī veikt citas nepieciešamās darbības īpašuma tiesību nostiprināšanai zemesgrāmatā.
· 4. Dienvidkurzemes novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 4.1. nostiprināt īpašuma tiesības zemesgrāmatā uz valsts vārda Vides aizsardzības un reģionālās attīstības ministrijas personā vienlaikus ar Dienvidkurzemes novada pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Dienvidkurzemes novada pašvaldība nodrošina šā rīkojuma 1. punktā minēto funkciju īstenošanu;
· 4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

